b'\n_START_ARTICLE_\nStevan Markovi\xc4\x87\n_START_PARAGRAPH_\nStevan Markovi\xc4\x87 ((\xc4\x87ir.: \xd0\xa1\xd1\x82\xd0\xb5\xd0\xb2\xd0\xb0\xd0\xbd \xd0\x9c\xd0\xb0\xd1\x80\xd0\xba\xd0\xbe\xd0\xb2\xd0\xb8\xd1\x9b;) Beograd, 10. svibnja, 1937. Beograd, \xe2\x80\x93 Pariz, 1. listopada, 1968.), bio je tjelohranitelj filmskog glumca Alaina Delona. Prona\xc4\x91en je mrtav 1968. godine.\n_START_SECTION_\nMladost\n_START_PARAGRAPH_\nU ranim 1950-im, Stevan Markovi\xc4\x87 i njegov prijatelj Milo\xc5\xa1 Milo\xc5\xa1evi\xc4\x87 bili su uklju\xc4\x8deni u uli\xc4\x8dne tu\xc4\x8de u Beogradu. Sreli su Alaina Delona 1962. godine, koji je u to vrijeme bio vrlo mlad filmski glumac na snimanju filma Marco Polo u Beogradu. Delon je prvo uposlio Milo\xc5\xa1a Milo\xc5\xa1evi\xc4\x87a a kasnije i Stevana Markovi\xc4\x87a kao tjelohranitelje. Bio je i dobar prijatelj srpskog gangstera Nikole Milinkovi\xc4\x87a.\n_START_SECTION_\nUbojstvo\n_START_PARAGRAPH_\nU selu Yvelines, nedaleko Pariza, je na otpadu 1. listopada 1968. godine, prona\xc4\x91eno mrtvo tijelo Stevana Markovi\xc4\x87a. Alain Delon je bio meta istrage, ali nikada nije optu\xc5\xbeen za ubojstvo. Jedna od \xc4\x8dinjenica koja je upu\xc4\x87ivala u tom pravcu, bilo je pismo koje je Stevan Markovi\xc4\x87 poslao svom bratu Aleksandru u Trst u kojem je napisao: "Ako budem ubijen, za to su 100% odgovorni Alain Delon i njegov kum Francois Marcantoni." Njegova smrt je prouzro\xc4\x8dila politi\xc4\x8dki skandal, aferu Markovi\xc4\x87, u koju je bio uklju\xc4\x8den i francuski predsjednik Georges Pompidou.'